Oficialusis leidinys L 347 , 20/12/2002 p. 0015 - 0022



Komisijos reglamentas (EB) Nr. 2273/2002 2002 m. gruodžio 19 d. nustatantis išsamias Tarybos reglamento (EB) Nr. 1254/1999 taikymo taisykles dėl tam tikrų galvijų kainų reprezentatyviose Bendrijos rinkose tyrimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2345/2001 [2], ypač į jo 41 straipsnį, kadangi: (1) 1998 m. gruodžio 14 d. Komisijos reglamentas (EB) Nr. 2705/98 dėl suaugusių galvijų kainų reprezentatyviose Bendrijos rinkose nustatymo ir tam tikrų kitų galvijų kainų Bendrijoje tyrimo [3] su paskutiniais pakeitimais, padarytais Reglamentu (EB) Nr. 1156/2000 [4], įtvirtina nuostatas dėl įvairių galvijų kategorijų kainų kiekvienos valstybės narės reprezentatyvioje rinkoje ar rinkose registravimo siekiant nustatyti kainų kitimą rinkoje. Atsižvelgiant į paskutines rinkos tendencijas ir visų pirma į faktą, kad vis mažiau suaugusių gyvų galvijų parduodama valstybėse narėse ir kad dėl to valstybėse narėse daugiau nėra reprezentatyvių rinkų tokiems gyvuliams, pranešinėti Komisijai suaugusių gyvų galvijų kainas daugiau nelaikoma reikalinga, norint stebėti tendencijas jautienos rinkoje. Nepaisant to, valstybės narės gali pranešti tokias kainas, užregistruotas jų reprezentatyviose rinkose. (2) Siekiant stebėti Bendrijos įvairių kategorijų galvijų, išskyrus suaugusius galvijus, rinką, reikėtų numatyti vyriškos lyties veršelių nuo aštuonių dienų iki keturių savaičių amžiaus, vyriškos lyties penimų galvijų ir veršelių skerdimui kainų tyrimą. Reikėtų nustatyti išsamias taisykles dėl informacijos, kuri turi būti pateikta kainų tyrimui apie kiekvieną iš šių galvijų kategorijų. (3) Bendrijos reprezentatyviose rinkose užregistruota kaina gali būti laikoma konkrečių galvijų kainų kiekvienos valstybės narės reprezentatyvioje rinkoje ar rinkose vidurkiu. Šis vidurkis turi būti apskaičiuotas pagal santykinį galvijų skaičių kiekvienoje šalyje narėje išreiškiančius koeficientus, kiekvienai per atskaitos laikotarpį parduotai kategorijai. (4) Kiekvienos valstybės narės reprezentatyvi rinka ar rinkos turėtų būti atrenkamos remiantis pastarųjų metų patirtimi. Jeigu valstybėje narėje yra daugiau kaip viena reprezentatyvi rinka, reikia atsižvelgti į aritmetinį tose rinkose užregistruotų kainų vidurkį. (5) Dėl veterinarinių ar sveikatos apsaugos reikalavimų valstybės narės gali laikyti būtina imtis priemonių, kurios darytų poveikį kainoms. Tokiomis aplinkybėmis registruojant rinkos kainas ne visada tinkama atsižvelgti į kainas, kurios neatspindi normalios rinkos tendencijos. Todėl reikėtų nustatyti tam tikrus kriterijus, pagal kuriuos Komisija galėtų atsižvelgti į tokią situaciją. (6) Reikėtų priimti nuostatą dėl pranešimo Komisijai apie savaitės kainas Komisijos patvirtintomis elektroninėmis ryšio priemonėmis. (7) Reglamentą (EB) Nr. 2705/98 reikėtų atitinkamai panaikinti. (8) Šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Vidutinė Bendrijos kaina už vieną vyriškos lyties nuo aštuonių dienų iki keturių savaičių amžiaus veršelį yra tokių galvijų kainų, užregistruotų pagrindinėse reprezentatyviose tokio tipo produkcijos valstybių narių rinkose, vidurkis, apskaičiuotas pagal I priedo A dalyje nustatytus koeficientus. Koeficientai yra nustatomi naudojantis Bendrijoje registruotų melžiamų karvių skaičiumi. 2. 1 dalyje minėtos galvijų kainos reprezentatyvioje kiekvienos konkrečios valstybės narės rinkoje ar rinkose yra vidurkis, apskaičiuotas pagal koeficientus, atspindinčius santykinę kiekvienos veislės arba kokybės kainų, kurios užregistruotos neįskaitant PVM už tuos gyvulius septynių dienų laikotarpiu toje valstybėje narėje tame pačiame didmeninės prekybos etape, proporciją. Apskaičiavimo koeficientai nustatyti I priedo B–H dalyse. 3. Konkrečios valstybės narės ne vėliau kaip iki kiekvienos savaitės ketvirtadienio vidurdienio atsiunčia Komisijai 1 dalyje minėtų gyvulių kainas, užregistruotas savo reprezentatyviose rinkose septynių dienų laikotarpiu iki dienos, kurią informacija yra išsiunčiama. 2 straipsnis 1. Vidutinė penimų vyriškos lyties galvijų, kurių amžius vidutiniškai yra nuo 6 iki 12 mėnesių ir kurie sveria 300 kilogramų ar mažiau, Bendrijos kaina už kilogramą gyvo svorio yra pirmiau minėtų pagrindinėse valstybių narių rinkose užregistruotų tokios rūšies produkcijos galvijų kainų vidurkis, apskaičiuotas pagal II priedo A dalyje nustatytus koeficientus. Koeficientai nustatomi naudojantis Bendrijoje užregistruotų karvių žindenių skaičiumi. 2. 1 dalyje minėtos galvijų kainos reprezentatyvioje kiekvienos konkrečios valstybės narės rinkoje ar rinkose yra vidurkis, apskaičiuotas pagal koeficientus, atspindinčius santykinę kiekvienos veislės arba kokybės kainų, kurios užregistruotos neįskaitant PVM už tuos gyvulius septynių dienų laikotarpiu toje valstybėje narėje tame pačiame didmeninės prekybos etape, proporciją. Apskaičiavimo koeficientai nustatyti II priedo B–F dalyse. 3. Konkrečios valstybės narės ne vėliau kaip iki kiekvienos savaitės ketvirtadienio vidurdienio atsiunčia Komisijai 1 dalyje minėtų gyvulių kainas, užregistruotas savo reprezentatyviose rinkose septynių dienų laikotarpiu iki dienos, kurią informacija yra išsiunčiama. 3 straipsnis 1. Vidutinė skerdžiamų veršelių, užaugintų daugiausia naudojant pieną ar pieno preparatus ir paskerstų maždaug šešių mėnesių amžiaus, 100 kilogramų skerdenos svorio kaina yra pirmiau minėtų pagrindinėse valstybių narių rinkose užregistruotų tokios rūšies produkcijos galvijų kainų vidurkis, apskaičiuotas pagal III priedo A dalyje nustatytus koeficientus. Koeficientai nustatomi naudojantis bendrąja veršelių produkcija (skerdimais) Bendrijoje. 2. 1 dalyje minėtos galvijų kainos, užregistruotos konkrečios valstybės narės kainų centre ar centruose, yra vidurkis, atitinkamai apskaičiuotas pagal koeficientus, atspindinčius santykinę kiekvienos rūšies kainų, kurios užregistruotos neįskaitant PVM už tuos gyvulius septynių dienų laikotarpiu patekimo į skerdyklą etape. Apskaičiavimo koeficientai nustatyti III priedo B–E dalyse. 3. Konkrečios valstybės narės ne vėliau kaip iki kiekvienos savaitės ketvirtadienio vidurdienio atsiunčia Komisijai 1 dalyje minėtų gyvulių skerdenos kainas, užregistruotas savo reprezentatyviuose kainų centruose septynių dienų laikotarpiu iki dienos, kurią informacija yra išsiunčiama. 4 straipsnis Jeigu valstybė narė dėl veterinarijos arba sveikatos apsaugos priežasčių imasi priemonių, kurios veikia normalų jos rinkose užregistruotų kainų kitimą, Komisija gali jai leisti nepaisyti konkrečioje rinkoje ar rinkose užregistruotų kainų arba naudoti paskutines kainas, užregistruotas konkrečioje rinkoje ar rinkose prieš įsigaliojant toms priemonėms. 5 straipsnis Vėliausiai iki 2003 m. birželio 30 d. 1 straipsnio 3 dalyje, 2 straipsnio 3 dalyje ir 3 straipsnio 3 dalyje minėtiems pranešimams valstybės narės naudoja elektronines ryšio priemones, kurias patvirtina Komisija. 6 straipsnis Jeigu valstybių narių teritorijoje yra reprezentatyvios suaugusių galvijų rinkos, jos suaugusių galvijų kainas gali pranešti taip: - suaugusių galvijų kaina reprezentatyvioje rinkoje ar rinkose yra vidurkis, apskaičiuojamas pagal kiekvienos kategorijos ir rūšies santykinį dydį atspindinčius atskirų kategorijų ir rūšių suaugusių galvijų ir jų mėsos kainų, užregistruotų septynių dienų laikotarpiu iki pranešimo dienos toje valstybėje narėje tame pačiame didmeninės prekybos etape, koeficientus, - valstybėse narėse, kuriose yra keletas reprezentatyvių rinkų, kiekvienos kategorijos kaina yra aritmetinis kiekvienoje tokioje rinkoje užregistruotų kainų vidurkis. Jeigu rinkos yra organizuojamos dažniau kaip vieną kartą per aukščiau esančioje pirmoje įtraukoje minėtą septynių dienų laikotarpį, kiekvienos kategorijos kaina yra kiekvieną rinkos dieną toje pačioje fizinėje rinkoje užregistruotų kainų aritmetinis vidurkis. Jeigu bet kurios konkrečios savaitės metu konkrečioje rinkoje konkrečios kategorijos kaina neužregistruojama, tos kategorijos kaina valstybėje narėje yra kitų rinkų aritmetinis vidurkis. 7 straipsnis Nuo 2003 m. sausio 1 d. Reglamentas (EB) Nr. 2705/98 panaikinamas. 8 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas kainoms, užregistruotoms nuo 2003 m. sausio 1 dieną prasidedančios savaitės. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2002 m. gruodžio 19 d. Komisijos vardu Franz Fischler Komisijos narys [1] OL L 160, 1999 6 26, p. 21. [2] OL L 315, 2001 12 1, p. 29. [3] OL L 340, 1998 12 16, p. 3. [4] OL L 130, 2000 5 31, p. 23. -------------------------------------------------- I PRIEDAS Vyriškos lyties veršelių nuo aštuonių dienų iki keturių savaičių amžiaus kainų tyrimas A. APSKAIČIAVIMO KOEFICIENTAI Vokietija: | 26,5 | Ispanija: | 6,8 | Prancūzija: | 24,4 | Airija: | 7,3 | Italija: | 12,5 | Nyderlandai: | 9,1 | Jungtinė Karalystė: | 13,4 | B. VOKIETIJA 1. Reprezentatyvios rinkos Jeigu nėra viešųjų rinkų, kainas registruoja oficialūs žemės ūkio rūmų skyriai ir ūkininkų kooperatyvai bei sąjungos. 2. Rūšys ir koeficientai Rūšys | Apskaičiavimo koeficientai | —Schwarzbunte Bullenkälber | 35,4 | —Rotbunte Bullenkälber | 5,4 | —Kreuzungskälber zur Mast (Bullenkälber) | 3,4 | —Fleckvieh | 44,8 | —Braunvieh | 11,0 | C. ISPANIJA 1. Reprezentatyvios rinkos Torrelavega (Cantabria), Santjago de Compostela (Galicia), Pola de Siero (Asturias), León (Castilla y León) 2. Rūšys ir koeficientai Rūšys | Apskaičiavimo koeficientai | Descalostrados —Tipo frisón, calidad buena | 50 | —Tipo cruzado, calidad buena | 50 | D. PRANCŪZIJA 1. Reprezentatyvios rinkos Rethel, Dijon, Rabastens, Lezay, Lyon, Agen, Le Cateau, Sancoins, Chāteau-Gonthier, Saint Étienne 2. Rūšys ir koeficientai Rūšys | Apskaičiavimo koeficientai | —Veaux māles croisés de bonne conformation, destinés a l'élevage, type léger | 30 | —Veaux māles de races laitilres d'assez bonne conformation, destinés a l'engraissement | 70 | E. AIRIJA 1. Reprezentatyvios rinkos Bandon, Blessington 2. Rūšys ir koeficientai Rūšys | Apskaičiavimo koeficientai | —Pieninių veislių vyriškos giminės veršeliai | 50 | —Mėsinių veislių vyriškos giminės veršeliai | 50 | F. ITALIJA 1. Reprezentatyvios rinkos (a) Modena, Vicenza (b) Importo rinkose užregistruotos kainos 2. Rūšys ir koeficientai Rūšys | Apskaičiavimo koeficientai | —Pieninių veislių vyriškos giminės veršeliai (vitelli), įvairios kilmės | 55 | —Mėsinių veislių vyriškos giminės veršeliai (vitelli), įvairios kilmės | 45 | G. NYDERLANDAI 1. Reprezentatyvios rinkos Leeuwarden, Purmerend, Utrecht 2. Rūšys ir koeficientai Rūšys | Apskaičiavimo koeficientai | Nuchtere stierkalveren voor de mesterij, 1e kwaliteit: zwarbont | 70 | roodbont | 25 | vleesras | 5 | H. JUNGTINĖ KARALYSTĖ 1. Reprezentatyvios rinkos Maždaug 35 rinkos (Anglijoje ir Velse) 2. Rūšys ir koeficientai Rūšys | Apskaičiavimo koeficientai | Veršeliai, pirmos ir antros rūšies —iš pieninių veislių bulių | 58 | —iš mėsinių veislių bulių | 42 | -------------------------------------------------- II PRIEDAS Lengvų penimų galvijų nuo 6 iki 12 mėnesių amžiaus, kurių gyvas svoris 300 kg ar mažiau kainų tyrimas A. APSKAIČIAVIMO KOEFICIENTAI Ispanija: | 19,4 | Prancūzija: | 43,8 | Airija: | 11,9 | Italija: | 6,6 | Jungtinė Karalystė: | 18,3 | B. ISPANIJA 1. Reprezentatyvios rinkos Salamanca (Castilla y León) Talavera (Castilla-La Mancha) 2. Rūšys ir koeficientai Rūšys | Apskaičiavimo koeficientai | Pasteros: —Tipo cruzado | 65 | —Tipo pais | 35 | C. PRANCŪZIJA 1. Reprezentatyvios rinkos Limoges, Clermont-Ferrand, Dijon 2. Rūšys ir koeficientai Rūšys | Apskaičiavimo koeficientai | Race charolais de conformation U | 35 | Race charolais de conformation R | 35 | Race charolais de conformation O | 30 | D. AIRIJA 1. Reprezentatyvios rinkos Bandon, Blessington, Kilkenny 2. Rūšys ir koeficientai Rūšys | Apskaičiavimo koeficientai | Atjunkyti ir vienmečiai jautukai: —pieninio tipo | 50 | —mėsinio tipo | 50 | E. ITALIJA 1. Reprezentatyvios rinkos (a) Modena, Parma, Montichiari (b) Importo rinkose užregistruotos kainos 2. Rūšys ir koeficientai Rūšys | Apskaičiavimo koeficientai | Jauni pieninių veislių veršeliai (vitelli) | 50 | Jauni mėsinių veislių veršeliai (vitelli) | 50 | F. JUNGTINĖ KARALYSTĖ 1. Reprezentatyvios rinkos Maždaug 35 rinkos (Anglijoje ir Velse) 2. Rūšys ir koeficientai Rūšys | Apskaičiavimo koeficientai | Jautukai: 200 – 299 kg —iš pieninių veislių jaučių | 50 | —iš mėsinių veislių jaučių | 50 | -------------------------------------------------- III PRIEDAS Maždaug šešių mėnesių paskerstų veršelių kainų tyrimas A. APSKAIČIAVIMO KOEFICIENTAI Belgija: | 6,2 | Prancūzija: | 41,9 | Italija: | 24,0 | Nyderlandai: | 27,9 | B. BELGIJA 1. Kainų centrai (skerdyklos) Antverpeno ir Limburgo sritys 2. Rūšys Veaux blancs, struktūros klasės E, U ir R C. PRANCŪZIJA 1. Kainų centrai Commissions paritaires des régions Sud-Ouest, Centre, Centre-Est/Est, Nord/Nord-Ouest, Ouest 2. Rūšys Veaux blancs, visos struktūros klasės E, U, R ir O D. ITALIJA 1. Kainų centrai (skerdyklos) Modena 2. Rūšys Carne bianca E. F. NYDERLANDAI 1. Kainų centrai (skerdyklos) Apeldoorn, Nieuwerkerk a/d Ijssel, Den Bisch, Aalten, Leeuwarden 2. Rūšys ir koeficientai Rūšys | Apskaičiavimo koeficientai | Vleeskalveren: —zwartbont tipas: | 65 | —roodbont tipas: | 35 | Visos struktūros klasės | | --------------------------------------------------